ক্রিস্টিনা পিমেনোভা। জন্ম ২৭ ডিসেম্বর ২০০৫। মাত্র ১০ বছর বয়সেই তাকে বলা হচ্ছে বিশ্বের সবচেয়ে সুন্দরী মেয়ে। তাকে নিয়ে এই মুহূর্তে তোলপাড় চলছে ফ্যাশন দুনিয়ায়। 

এই মেয়ের আরও একটা পরিচয় আছে। রুশ ফুটবলার রুশলান পিমেনভের মেয়ে ক্রিস্টিনা পিমেনভ। ফ্যাশন দুনিয়ার সকলকে চমকে দিয়েছে এই ছোট্ট মেয়েটি।

বিশ্বের সব প্রধান মডেল এজেন্সিই তাকে নিয়ে ভাবছে। ইতিমধ্যেই ‘এল এ মডেলস’-এর সঙ্গে কাজ করার চুক্তিও হয়ে গিয়েছে। সেখানে বলা হচ্ছে— তার নামের পাশে লেখা থাকবে ‘দ্য মোস্ট বিউটিফুল গার্ল ইন দ্য ওয়ার্ল্ড’। 

ইতিমধ্যেই উত্তেজক পোশাক আর পিমেনোভার উন্মুক্ত পা তুলে ধরে সৌন্দর্য্যের থেকে যৌনতাকে বেশি তুলে ধরার বিতর্ক উঠেছে।

৩ বছর বয়স থেকেই শুরু হয় র‌্যাম্পে ‘ক্যাট ওয়াক’। ইতিমধ্যেই ক্রিস্টিনার ছবি জায়গা করে নিয়েছে ‘ভোগ’ ম্যাগাজিনের প্রচ্ছদে।